nguwatirake kanca-kancane dha mblenjani janji. Bocah pitu ngerti-ngerti njedhul saka samburine pager teh-tehan karo nggetak ngagetake. “Wadhuh! Gawe kaget wae kowe kuwi. Meh copot jantungku.” Senajan kaget Doni rumangsa seneng kanca-kancane teka netepi janji. Gage-gage bocah pitu kuwi diajak marani bapake sing lagi ngethoki lan nyigari bongkok papah wit kelapa. Kekrekan blarak numpuk ing sandhinge. Ing papan liya papah wit gedhang ya mung kari pung-punge. Godhonge wis dikekreki lan dilempit, siap didol neng pasar.